钦定古今图书集成/明伦汇编/氏族典/第238卷 > 张昌龄
## 钦定古今图书集成/明伦汇编/氏族典/第238卷 > 张昌龄

按《唐书张昌龄传》：昌龄，冀州南宫人，与兄昌宗皆以
文自名，州欲举秀才，昌龄以科废久，固让。更举进士，
与王公治齐名，皆为考功员外郎王师旦所绌。太宗
问其故，答曰：“昌龄等华而少实，其文浮靡，非令器也。
取之则后生劝慕，乱陛下风雅。”帝然之。贞观末，翠微
宫成，献颂阙下，召见，试息兵诏少选成文帝大悦，戒
之曰：“昔弥衡、潘岳矜己傲物，不得死。卿才不减二人，
宜鉴于前，副朕所求。”乃敕于通事舍人里供奉。俄为
昆山道记室。平龟兹露布，为士所称。贺兰敏之奏豫
北门修撰，卒。